Source: http://legislatie.just.ro/Public/DetaliiDocumentAfis/30773
Timestamp: 2019-09-17 05:30:38+00:00
Document Index: 34345566

Matched Legal Cases: ['HOTĂRÂRE nr. 900', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12']

HG 900 13/09/2001 - Portal Legislativ
HOTĂRÂRE nr. 900 din 13 septembrie 2001pentru organizarea şi stabilirea atribuţiilor Secretariatului General al Guvernului
Publicat în MONITORUL OFICIAL nr. 592 din 20 septembrie 2001
În temeiul prevederilor art. 107 din Constituţia României, ale art. 4 alin. (1) din Ordonanţa de urgenta a Guvernului nr. 292/2000 pentru stabilirea unor măsuri privind reorganizarea şi funcţionarea Secretariatului General al Guvernului, aprobată cu modificări prin Legea nr. 255/2001, precum şi ale art. 22 alin. (3) din Legea nr. 90/2001 privind organizarea şi funcţionarea Guvernului României şi a ministerelor,Guvernul României adopta prezenta hotărâre. + Articolul 1 (1) Secretariatul General al Guvernului funcţionează ca structura în aparatul de lucru al Guvernului, cu personalitate juridică, având rolul de a asigura derularea operaţiunilor tehnice aferente actelor de guvernare şi rezolvarea problemelor organizatorice, juridice, economice şi tehnice ale activităţii Guvernului, precum şi reprezentarea Guvernului în faţa instanţelor judecătoreşti. ... (2) Sediul Secretariatului General al Guvernului este în municipiul Bucureşti, Piaţa Victoriei nr. 1, sectorul 1. ... + Articolul 2Secretariatul General al Guvernului îndeplineşte funcţiile prevăzute la art. 2 din Ordonanţa de urgenta a Guvernului nr. 292/2000 pentru stabilirea unor măsuri privind reorganizarea şi funcţionarea Secretariatului General al Guvernului şi constituie elementul de legătură şi de stabilitate a guvernarii. + Articolul 3 (1) Secretariatul General al Guvernului are următoarele atribuţii principale: ... a) asigurarea armonizării proiectelor de acte normative înaintate de ministere; ... b) urmărirea modului de realizare a Programului de guvernare; ... c) asigurarea în domeniul sau de activitate a relatiei cu Parlamentul şi cu ministerele; ... d) organizarea şi pregătirea şedinţelor Guvernului; ... e) asigurarea respectării procedurilor pentru supunerea proiectelor de acte normative spre adoptare Guvernului, potrivit reglementărilor în vigoare; ... f) asigurarea reprezentării Guvernului în faţa instanţelor judecătoreşti, împreună cu ministerele care au obligaţia de a pune în executare hotărârile Guvernului împotriva cărora s-au formulat acţiuni în justiţie; ... g) urmărirea îndeplinirii de către organele de specialitate ale administraţiei publice centrale a măsurilor şi a sarcinilor rezultate din actele normative; ... h) elaborarea proiectului bugetului anual pentru aparatul de lucru al Guvernului; ... i) elaborarea şi urmărirea realizării planului de investiţii, în domeniul sau de activitate; ... j) executarea operaţiunilor financiare privind fondurile prevăzute în bugetul propriu şi destinate realizării acţiunilor iniţiate de structurile din aparatul de lucru al Guvernului şi de alte structuri stabilite prin acte normative; ... k) organizarea unor evenimente, manifestări şi alte asemenea acţiuni, stabilite şi desfăşurate la nivelul Guvernului; ... l) gestionarea Fondului România, în conformitate cu dispoziţiile Ordonanţei de urgenta a Guvernului nr. 95/2001 privind constituirea şi utilizarea Fondului România; ... m) gestionarea relaţiilor cu Republica Moldova; ... n) asigurarea rezolvarii în mod operativ şi potrivit reglementărilor legale a problemelor privind veteranii de război, precum şi invalizii şi văduvele de război; ... o) asigurarea intaririi capacităţii administrative a Guvernului prin crearea condiţiilor necesare pentru desfăşurarea activităţii grupurilor de consultanţi pe probleme juridice constituite la nivelul Executivului, precum şi prin efectuarea de analize, studii, sinteze şi altele asemenea pe marginea documentelor pregătite la nivelul instituţiilor guvernamentale; ... p) coordonarea activităţii unităţilor care funcţionează sub autoritatea sa; ... q) elaborarea sau avizarea, după caz, a proiectelor de acte normative în domeniul sau de activitate. ... (2) Secretariatul General al Guvernului îndeplineşte orice alte atribuţii specifice, prevăzute de alte acte normative sau stabilite prin decizie a primului-ministru. ... + Articolul 4În exercitarea atribuţiilor sale Secretariatul General al Guvernului colaborează cu ministerele şi cu celelalte organe de specialitate ale administraţiei publice centrale, cu autorităţile administraţiei publice locale, cu alte instituţii şi autorităţi publice, precum şi cu persoanele fizice şi juridice. + Articolul 5 (1) Secretariatul General al Guvernului este condus de ministrul pentru coordonarea Secretariatului General al Guvernului, denumit în continuare ministru, ajutat de unul sau de mai mulţi secretari de stat numiţi prin decizie a primului-ministru. ... (2) Ministrul reprezintă Secretariatul General al Guvernului în relaţiile cu ministerele şi cu celelalte organe de specialitate ale administraţiei publice centrale, cu autorităţile administraţiei publice locale, cu alte instituţii şi autorităţi publice, precum şi cu persoanele fizice şi juridice. ... (3) Ministrul are calitatea de ordonator principal de credite pentru aparatul de lucru al Guvernului. ... (4) În exercitarea atribuţiilor care îi revin ministrul emite ordine şi instrucţiuni, în condiţiile legii. ... (5) Atribuţiile secretarilor de stat se stabilesc prin ordin al ministrului. ... + Articolul 6Ministrul şi secretarii de stat sunt salarizaţi potrivit anexei nr. II/2 la Legea nr. 154/1998 privind sistemul de stabilire a salariilor de baza în sectorul bugetar şi a indemnizaţiilor pentru persoane care ocupa funcţii de demnitate publică, cu modificările şi completările ulterioare. + Articolul 7 (1) Ministrul asigura directa coordonare a activităţii organelor de specialitate ale administraţiei publice centrale prevăzute în anexa nr. 1. ... (2) Secretariatul General al Guvernului îndeplineşte atribuţiile prevăzute de lege pentru ministerul de resort faţă de regiile autonome prevăzute în anexa nr. 2. ... (3) În coordonarea ministrului, precum şi sub autoritatea Secretariatului General al Guvernului pot fi date sau trecute, după caz, şi alte organe de specialitate ale administraţiei publice centrale ori regii autonome decât cele prevăzute la alin. (1) şi (2). ... + Articolul 8 (1) Structura organizatorică a Secretariatului General al Guvernului se aproba prin decizie a primului-ministru. ... (2) În structura Secretariatului General al Guvernului funcţionează direcţii generale, direcţii, servicii, sectoare şi birouri, după caz. ... (3) În structura Secretariatului General al Guvernului funcţionează Oficiul pentru gestionarea relaţiilor cu Republica Moldova şi Oficiul pentru problemele veteranilor de război, coordonate de secretari de stat şi organizate la nivel de direcţie sau de direcţie generală. ... (4) Structura organizatorică detaliată, circuitul documentelor, atribuţiile şi sarcinile compartimentelor din cadrul Secretariatului General al Guvernului se stabilesc prin regulamentul de organizare şi funcţionare, care se aproba prin ordin al ministrului. ... + Articolul 9 (1) Statul de personal şi structura posturilor pe compartimente, încadrarea personalului, modificarea, suspendarea sau încetarea raporturilor de serviciu ori, după caz, a raporturilor de muncă se aproba prin ordin al ministrului. ... (2) Numărul maxim de posturi al Secretariatului General al Guvernului se stabileşte prin decizie a primului-ministru, cu încadrarea în numărul maxim de posturi aprobat pentru aparatul de lucru al Guvernului. ... (3) Atribuţiile, sarcinile şi răspunderile personalului încadrat la Secretariatul General al Guvernului se stabilesc prin fişa postului, elaborata în conformitate cu regulamentul de organizare şi funcţionare. ... + Articolul 10 (1) Personalul din cadrul Secretariatului General al Guvernului este salarizat potrivit anexei nr. I (cap. II/B) şi anexei nr. VI/2 (cap. A) la Ordonanţa de urgenta a Guvernului nr. 24/2000 privind sistemul de stabilire a salariilor de baza pentru personalul contractual din sectorul bugetar, cu modificările ulterioare. ... (2) În funcţie de necesitaţi pot fi utilizate şi funcţii dintre cele prevăzute în anexa nr. V/2 la Ordonanţa de urgenta a Guvernului nr. 24/2000, cu modificările ulterioare. ... + Articolul 11Anexele nr. 1 şi 2 fac parte integrantă din prezenta hotărâre. + Articolul 12Pe data intrării în vigoare a prezentei hotărâri se abroga Hotărârea Guvernului nr. 26/2001 privind stabilirea atribuţiilor Secretariatului General al Guvernului, publicată în Monitorul Oficial al României, Partea I, nr. 28 din 16 ianuarie 2001.PRIM-MINISTRUADRIAN NASTASEContrasemnează:---------------Ministrul pentru coordonareaSecretariatului General al Guvernului,Petru Şerban MihailescuMinistrul finanţelor publice,Mihai Nicolae Tanasescu + Anexa 1 ORGANELE DE SPECIALITATE ALE ADMINISTRAŢIEI PUBLICE CENTRALEa căror activitate este coordonata în mod direct de ministrul pentru coordonarea Secretariatului General al Guvernului1. Autoritatea Naţionala pentru Protecţia Copilului şi Adopţie2. Autoritatea Naţionala pentru Protecţia Consumatorilor. + Anexa 2 REGIILE AUTONOMEfaţă de care Secretariatul General al Guvernului îndeplineşte atribuţiile prevăzute de lege pentru ministerul de resort1. Regia Autonomă "Administraţia Patrimoniului Protocolului de Stat"2. Regia Autonomă "Locato".---------